Diari Oficial de la Generalitat Valenciana


Sumari del DOGV 6807, del 29-06-2012 (2012/5893)

Notificació de la sentència dictada en el juí de terceria de domini número 361/2010.
------------------------------------------------------------------------------------

### Dades del document

Número de DOGV
:   6807

Data del DOGV
:   29-06-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/5893


Organisme emissor
:   Jutjat de Primera Instància Número 11 de València

Tipus de document
:   Edicte

Notificació de la sentència dictada en el juí de terceria de domini número 361/2010. [2012/5893]  
Terceria de domini 000361/2010-1  
De: Gestión de Inmuebles Virgen de los Peligros II, SLU  
Procurador: Jorge Vico Sanz  
Contra: Banco Santander, SA i Muhamiyiad Imran  
Procuradora: Consuelo Gomis Segarra  
En este procediment de juí ordinari -terceria de domini-, seguit a instàncies de Gestión de Inmuebles Virgen de los Peligros II, SLU, contra Banco Santander, SA i Muhamiyiad Imran, s'ha dictat la interlocutòria que literalment diu el següent:  
«Interlocutòria  
València, 14 de febrer de 2012  
Magistrada jutgessa: Isabel Tena Franco  
Procediment: juí ordinari 361/2010  
Demandant: Gestión de Inmuebles Virgen de los Peligros II, SL  
Procurador: Jorge Vico Sanz  
Lletrada: Reme Lapiedra Aragó  
Demandat: Banco Santander, SA  
Procuradora: Consuelo Gomis Segarra  
Demandat: Muhammad Imran, rebel  
Objecte del juí: terceria de domini  
Fets  
Primer. Gestión de Inmuebles Virgen de los Peligros II, SL, a través de la seua representació processal, va presentar demanda de juí ordinari contra Banco Santander, SA i contra Muhammad Imran, la qual va ser admesa a tràmit. En l'esmentada demanda, l'actora sol·licita que es declare el domini de l'actora sobre el bé embargat i se n'ordene l'alçament immediat. Al·lega que en el procediment d'execució 760/2009, seguit per Banco Santander, SA, contra Muhammad Imran, ha resultat embargat un bé de l'exclusiva propietat de l'actora, a saber:  
Finca registral número 4.416 del Registre de la Propietat 8 de València.  
Segon. Admés a tràmit el procediment i citades les parts, la part demandada Muhammad Imran no va comparéixer, per la qual cosa va ser declarada en rebel·lia. La part demandada, Banco Santander, SA, es va presentar en les actuacions i es va aplanar a la demanda.  
Tercer. Després de citar les parts a l'audiència prèvia, només va comparéixer la part actora i, com que va ser proposada i admesa la part documental, per reproduïts els documents aportats, van quedar les actuacions concluses per a sentència sense necessitat de juí.  
Raonaments jurídics  
Primer. Assentiment de Banco Santander, SA.  
L'assentiment del demandat vincula la persona que jutja a dictar sentència conforme en un tot amb la pètita de la demanda, sempre que, com ocorre en el cas que ens ocupa, este assentiment no es fera en frau de llei o implicara renúncia contra l'interés general o perjuí de tercer, segons disposa l'article 21 de la Llei d'Enjudiciament Civil.  
És per això que és procedent dictar sentència estimatòria íntegrament de la demanda respecte de l'esmentat demandat.  
Segon. Valoració probatòria respecte del demandat rebel.  
Respecte del demandat rebel, la pretensió exercida ha de ser, també, estimada en aplicació de l'article 603 de la Llei d'Enjudiciament Civil, en no haver contestat el demandat la demanda i entendre's que admet els fets al·legats en la demanda, i per considerar que la actora ha acreditat els fets en els quals fonamenta la seua pretensió. En especial, he de destacar la documental aportada a la demanda, la qual, en no haver sigut impugnada, produïx el valor de prova plena en contra de la part a qui perjudica, segons establix l'article 326 en relació amb l'article 319 de la Llei d'Enjudiciament Civil.  
  
A més a més, l'esmentat demandat no va comparéixer al juí per a oposar-se, si és el cas, a la pretensió i provar el fet impeditiu, obstatiu o excloent de la legitimitat d'aquella.  
Tercer. Costes.  
Respecte de les costes de l'acció exercida contra Banco Santander, SA, en aplicació de l'article 603 de la Llei d'Enjudiciament Civil, en assentir la part demandada abans de precloure el tràmit de contestació de la demandada i no concórrer mèrits per a apreciar mala fe, és procedent no fer expressa condemna a costes.  
Quant a les costes de l'acció exercida contra Muhammad Imran, en aplicació de l'article 603 de la Llei d'Enjudiciament Civil, atés que no s'ha contestat la demanda i no se n'ha justificat la mala fe, no és procedent imposar les costes a l'esmentada part demandada.  
Dispose  
Estime la demanda formulada per Gestión de Inmuebles Virgen de los Peligros II, SL contra Banco Santander, SA i contra Muhammad Imran, rebel, i, només als efectes del procediment d'execució 760/2009, seguit per Banco Santander, SA, contra Muhammad Imran, declare el domini de l'actora sobre el bé embargat indicat en el fet 1 d'esta resolució, i acorde alçar l'embargament travat sobre l'esmentat bé.  
  
Respecte de les costes, és procedent ajustar-se a allò que s'ha acordat en el fonament tercer d'esta resolució.  
Contra este edicte pot interposar-se recurs d'apel·lació d'acord amb els article 455 i següents de la Llei d'Enjudiciament Civil, este s'ha d'interposar en el termini de 20 dies comptats des de la seua notificació. Per a l'admissió a tràmit del recurs, caldrà acreditar, amb l'escrit d'interposició d'este, la constitució prèvia del depòsit de 50 euros en el compte de depòsits i consignacions obert en Banesto amb el número 4449 per a este Jutjat, que es tornarà si s'estima totalment o parcialment el recurs, i es perdrà si s'admet o confirma la resolució (DA 15a LO 1/2009).  
  
Ho pronuncie, mane i firme».  
I atés que el demandat, Muhammad Imran, es troba en parador ignorat, expedisc este edicte a fi que li valga de notificació de forma deguda.  
  
València, 2 de maig de 2012.- La secretària judicial: Inmaculada C. Ripollés Martínez.